નવી દિલ્હી- નિર્ભયા ગેંગરેપ મામલે સુપ્રીમ કોર્ટે આજે ચાર પૈકી ત્રણ આરોપીઓની પુન:વિચાર અરજી પર ચુકાદો સંભળાવ્યો છે. જેમાં સર્વોચ્ચ અદાલત તરફથી ગેંગ રેપના આરોપીઓને કોઈ જ રાહત આપવામાં આવી નથી. અને ફાંસીની સજા યથાવત રાખવામાં આવી છે. આપને જણાવી દઈએ કે, નિર્ભયા કાંડના ચાર આરોપીઓમાં સામેલ અક્ષયકુમાર સિંહે સુપ્રીમ કોર્ટે ગત 5 મે 2017ના રોજ આપેલા ચુકાદા વિરુદ્ધ પુન:વિચાર અરજી દાખલ કરી નથી. અક્ષયકુમાર સિંહના વકીલે જણાવ્યું કે, અક્ષયે હજી સુધી પુન:વિચાર અરજી દાખલ કરી નથી પણ અમે પુન:વિચાર અરજી ફાઈલ કરીશું.